Ndinga ndingake ndikukumbuze ngemini u-Mr. Shaw watyelela e-Twecu, kuminyaka emashumi mahlanu edluleyo oko nina nanisebatsha mna ndise lusana. Akufuneki ukuba kuwe nditete kakulu ngalo hambo ka Mr. Shaw, kuba wena uyakwazi okwehlayo uyazi nokuba indawo okuyo namhlanje yaveliswa yilohambo.

Upina namhla u-Palo, upina u-Kobe, abazalwana bako abebezinkosi ezingapezu kwako? Bapina aba. ntu babo nonyana babo? Sekusele amagama abo odwa, kanti wena useko usemi kwilizwe elalingelilo ilifa lako, elalilelenkosi ezingapezulu kwako. Yintonina ebangele ukuba kube njalo? Kungokuba wena wayamkela imfundiso ka Mr. Shaw baza abazalwana bako bayimangala.

Ekubeni ndibukankanyile kuqala ubukristu, ndabonisa ukuba indawo okuyo isisiqamo sokwamkela kwako nokuyixasa amaxa onke imfundiso yabafundisi ndiya kuti ngokundityil uhlobo esivele ngalo esosiqamo —ndingatsho ukuti sivelele wena, kuba sivelele amakowenu.

Kwindawo yokuqala ngomnyaka we 1835 (ngemfazwe ka Hintsa) wena kwafumaneka ungelika Rulumente icala; kwaza kwafumaneka usatembekile uncedisa nge 18-16 (ngeyezembe imfazwe); ngena 1850 (ngeka Mlanjeni) eyona yayinkulu wahlala usekwanjengoko, wena nabantu bako nikwelika Rulumente icala.

Zati ke zonke ezondawo zayibangela i-Government ukuba iti, nakuba wena ubuyinkosana encinane, esizwe singaqondakaliyo, ikunike umhlaba ogqitiseleyo ngo. buhle nobukulu kunobukuwo ngapambili. Lomhlaba unikiwe waqiniselwa kuwe nabantu bako, zanikwa iziqiniselo zawo, ekungeko bani unokubuya akushe. nxise kuwo, ngapandle kokuba oko kube kwenziwe nguwe, ngokusuke uvukele ulwe no Rulumente okupakamisileyo.

Kanjalo kwati nge 1856, xa ezinye izizwe zaMaxosa zazizinikele enkohlisweni zakolwa bubuxoki, za. tshabalalisa ukudla kwazo, wati wena ngokwazi obukufumene nokupulapula i-Government, wabasindisa abako abantu ukuba bangazitshabalalisi, baza ke onyana baka Palo beza kuzitoba kwabaka Kwane, bakufumana ezandleni zako ukudla. Bati kaloku onyana nabantu babakuluwa bako, abaya bebekubangele ukuba ube ngobadula e-Lusutu naseBatenjini, namhla beza kukonza kuwe.

Akufuneki kuba nditete nto yimbi ingapezu koku Ndiya kuti kodwa ukucacisa inteto yam ndibuye ndikupinde ese ndikutetile:—Nditi wena wayamkela imfundiso ka Mr. Shaw waza waba ngu Mkristu, kwa za oko kwabangela ukuba wenze okufanelekileyo ubanqande abantu bako kwindlela ezabangela ukuba abanye baye kungena entshabalalweni—ku Rulumente ube ngumhlobo ongazange abe nandawo—ete ke londawo yavelisa esi simo ukuso. Wena namhla ufana nenkosi ezinkulu zakwa Xosa. Ube ngumgcini wenkedama ezibe zivela kwizizwe ezingapezu kwesako, ke ngoku zizibiza ngegama lako. Ewe nangokungapezu koko—Site isikolo esibe sipantsi kuka Maqoma, unyana oratshi ka Ngqika, seza kuba pantsi kwako, yanguwe oyinkosi yaso.

Namhla nguwe wedwa oyinkosi yama Gqunukwebe. Seso ke isifundo endinga singafundwa ngunyana wako nabantu bako, nawo onke amakowenu. Ndigqibela ngelokuti zanga imini zako osaya kuba nazo zingaba ninzi zibe nobumandi noxolo.

Ndiyapela ndisihlobo sako esingu

C. Brownlee.

Umpatiswa Wemicimbi Yabantsundu.

Ute u-Mr Brownlee akugqiba ukuyilesesha lencwadi wahambisa wati; Lencwadi ngoku ililifia

Sisahleli pantsi kwako esisizwe sam, esite zonke ezimfazwe zontatu, eka Hintsa eye Zembe neka Mlanjenisamlwela u-Rulumente, sanyanisekangecala lenkosi yetu u-Rulumente. Mna, nonyana wam nesizwe sam, asinayo singazanga sabanayo intliziyo yokumka neyokumvukela u-Rulumente Inkosi yetu. Gcina unyana wam,gcina isizwe sam, uxa ndisekoyo ; ize inyaniseko yako nokulunga kwako okukulu ; kungapeli naxa ndingasekoyo mna sicaka sako esitobekileyo. Makahlale kakuhle u-Rulumente.

Ndisisicaka sako esitobekileyo.

Upau lwake x Kama.

Benjamin Impey,

Wesleyan Minister.

Obulelayo—U-Mr John Daga wase Steynsberg uti ndiyabulela kakulu ukuva ukuba E-Lovedale kuko umfundisi omtsha ontsundu obekwe izandla oza kupata umhlambi we Nkosi ose Dikeni. Ute umnqweno wam wanga banganda, kubatina apa sifumane sahlala singenaye nomvangeli. Sesifumane sabambelela ngelizwi lake eliti andiyi kunishiya nibe nodwa, nokoke kunzima ukungabi namalusi.

Isikalo somfana—U-Solomon Jonas wase Riniuti asikuko nokuba ndenziwe into embi kunene E-Nqushwa, ngamakristu atile, angabapati msebenzi E- nqushwa. Kute ndifuna intombi kona bandimela ngokuti mandilobole, kanti bona ngabecala eliqayisa ngokuti alilobolisi. Ndide ndazirola inkomo zantandatu noko ekuqaleni ndibe ndingavumi. Ndakubanika kwatiwa ngoku tenga ingubo, ndaza xa ndiye kuzifuna ndafika intombi iselinikwe elinye isoka lase Rura, kanti inkomo zise kubo.

Omke ne Nciba—Umfo ekutiwa ngu Spelman wangase Lujilo kufupi ne Nciba umke nomlambo ebeputuma iutombazana ebiza kutshona ibiye kuquba nezinye:—Kuvakala kanjalo ukuba kwase Nciba kwelicala langaneno kuko umfazi obone unyawo lomntu lutetu kwimfukumfuku ebihle namanzi. Ubize abantu, kwada kwafika nomlungu otile. Utelo Mlungu makususwe lemfukumfuku. Bakuyisusa kute tu ingalo inezacolo, base besiti ababantu makayekwe kanti, akananto ngumntu omnyama. Bade ukuze bamrole aye kuncwatywa, lomlungu watembisa ukuba uya kubabatala.

Imashini yokuvuna—Omnye wabalimi abanemashini eti ukuvuna inqolowa eseliyibulela kwase zintongeni, uti ukubala ngayo, “xandisebenza iyure ezisixenxe nezisibozo ndigqiba inxowa ezimashumi mabini ngemini.” Iti yonke ndibe nokuyela ndiyi beke endlwini kwaoko. Kufuneka amadoda amatatu ekuyivuneni, abe kwamatatu ekweleni Lemashini ayibisandinika nxamleko yokusika, nokubopa izitungu, nokutwala, nokuya kubekelela izita. Andibi nawo namaxala okuba yakuna imvula ziya kubola izita zam. Ukukaulezisa kwayo ndingati ukuba ndiya kuvuna endle, omnye umntu uza kubula ngenkabi inqolowa eselisekaya, kungaqale kugqibe mna Pambi kokuba umntu avune ngale mashini kufuneka ukuke yome kanye inqolowa yake.” Ixabiso lale abala ngayo lomfo ungu Mr j. S. Parks laba £100.

Obete intombazana— Kumatyala ase Queenstown bekuko nelika Matiwane no Sigomba lokubeta intombazana. Kubunqina obunikiweyo kubonakele ukuba u-Sigomba unentombazana engu Nompi ebifunwa ngu Mazeze umfo oselenomnye umfazi. Lo Mazeze ibingamfuni intombi isiti selemdala kanjalo unomfazi. U-Mazeze uzigalele noko inkomo wati akwanela uyise wentombazana, wayinyanzela ngezabokwo nezitolopu zenkabi u-Matiwane (ozalana noyise wayo) wahlangana nomnakwabo ntombi u-Ceteza. Ide yaya okwenene, kanti baza kuti bakumka izimele. Yakufunyanwa u-Mazeze naye ungene kwakweliqela liyibetayo. Ite ngelinye ixesha yaka yada yantsuku ntatu ingafumani kudla. Ukuze ifumane ukuncedeka ibalekele kwamfundisi waza ke yena waya kubika kwa Mantyi. Isigwebo sibe sesokuba u-Matiwane adliwe £10 ati ukuba akaziroli abe nenyanga ezintatu etolongweni esebenza nzima. U-Sigomba ungxolisiwe kwakupela kuba engabetanga, u-Ceteza umnakwabo ntombi livela elityala esahambile no Mazeze. Sitemba ukuba bakufika baya kufumana umvuzo obafaneleyo.

3 ISIGIDIMI SAMAXOSA. MARCH 1, 1876.

enu. Ndinga ningayazisa kubo bonke ngako konke eninako. Ndandingayibalele u-Kama yedwa, nda- ndiyi balelo nesizwe. Nditemba ukuba niya kucinga ngayo futi nimane ukuyi funda, nditemba kanjalo ukuba iya kuba sisonwabiso kur.i, ize ibe nokulungileyo eya kukwenza kwabaninzi bakowenu abangekabi pantsi kwamandla e-Gospel ka Kristu. Utsho u-Mr. Brownlee wabonisa ukuhluma kwezizwe ezibamkeleyo ubukristu, waza isimo sika Kama nesabantu bake wasitelekisa nezizwe ezingayivumanga i-Gospel, waza wagqiba ngokubonisa indawo yokuba u-Kama wema akashukuma endaweni yake naxa aselecaswa nangawake amapakati edibene nezinye inkosana ehlekwa kusitiwa makazeke abanye abafazi—wati noko kunjalo wahlala kwanalowa mfazi wobutsha bake.

Akuhlala u-Mr. Brownlee, kusuke inkosi u-William Shaw Kama nompakati u-Joseph Tele namanye amadoda enza amazwana ambalwa okubulela u-Mr. Brownlee ngenxa yale ntlanganiso namazwi ake atutuzelayo ekutaza. Abulele ne Government ngenxa yobubele bayo kubo, ati wona kusawaxolisile ukuba pantsi kwe Government betemba ke kanjalo ukuba yobagcina kwimini ezizayo njengoko yenjenjalo kwezidluleyo.

Emva koko kubikwe entlanganisweni ukuba amazwi aya kubalwa ngesi Xosa no Singesi clityeni lengcwaba lenkosi leyo aya kuba ngala:—

*William Kama.*

Inkosi

Yamagqunukwebe

Owazalwa ngomnyaka 1798 Owabuba October 25, 1875

Indoda yamadoda Umpati obulungisa Umkristu ngenyaniso.

U-Mr.Brownlee ubuye waposa amazwana amafutshane yaza ke yacitwa intlanganiso yagqitywa ngomtandazo.

Sinika kanjalo nempendulo yenkosi u-Kama eyayipendula lencwadi ka Mr. Brownlee sesiyinikile.

Middle Drift e-Xesi, September 24, 1875.

Ku Mpatiswa Wemicimbi Yabantsundu.

Nkosi Mhlekazi,

Incwadi yako onditumele yona egameni lika Rulumente ndiyifumene, ngesandla semantyi ebekekileyo netandekileyo, ndiyibulela kakulu, ndimbulela u-Rulumente ngokuyiva nangokundenzela isicelo sam. Ndimbulela konke ukundigcina, nohlobo andipete ngalo u-Rulumente nokundikusela ezintshabeni ezininzi, ndahlala kakuhle lonke ixesha lam. Kuseloko ndazinikela ku Rulumente ndimfumene ukuba u-Rulumente umpata kakuhle onwabe, akululeke osukuba ezibeke pantsi kwake. Ndibulela ukugcinwa kwam nokwabantwana bam, nokwesizwe sam, indawo yoku- hlala, nokonwaba, nenkululeko esinayo.

Namhla ke ekubeni i-Nkosi yam u-Rulumente endivumele wandipa ukupumla, emicimbini yobukosi, diyambulela kakulu ngako, ndimyaleza no nyana wam endimsalisa esikundleni samnjengoko ate u-Rulumente inkosi yam wandivumela; ndimcela ukuba ati Rulumente inkosi yam amgcine namhla unyana wam njengoko ebendigcinile mna yise wake, ampe ukonwaba, noxolo pantsi kwake. Anditandabuzi ukutemba ukuba yonke indlela yokundipata kwake wompata naye unyana wam u-William Shaw Kama kwanjengoko ukwenzileyo kum. Uzeke Nkosi yam undilondolozele unyana wam nabazukulwana bam, abantwana babantwana bam. Ndimcela u-Rulumente ukuba ngolawulo lwake kungaze kwapela umntu wenzala yam ukumpatela u-Rulumente esisizwe sama Gqunukwebe, endimkonze u-Rulumente kunye naso.